ג'ינג'י (סדרת טלוויזיה)

ג'ינג'י היא סדרת טלוויזיה ישראלית בת 14 פרקים המבוססת על סדרת ספרים מצליחה בעלת אותו שם מאת גלילה רון־פדר-עמית אך עם שינויים מהספרים המקוריים. הסדרה הופקה על ידי חברת "פרופיל הפקות" ובוימה בידי אריה בן ציון ויצחק חלוצי. הסדרה שודרה בערוץ הראשון בין השנים 1995- 1996.

עלילת הסדרה
הסדרה מתמקדת בילד בשם אודי שחר, המכונה בפי חבריו "ג'ינג'י". ג'ינג'י גר בשכונת תלפיות בירושלים ויש לו שני אחים – יורם וגילי. הוא מנהיג החבורה שלו שכוללת את טל, דן, מושיק, שגית ויפעת. חברו הטוב ביותר הוא מושיק.

האויבת המושבעת של חבורתו של אודי היא שכנתו ששמה דנה פישמן. דנה אוהבת להציק לילדי החבורה בכל הזדמנות, ומתנכלת אף לאודי עצמו, אותו היא מאשימה בכל מיני תעלולים, ועל כך הוא סופג עונשים רבים על אף שלא הוא ביצע אותם. ג'ינג'י לא מסתדר גם עם אחיו הגדול יורם, ומתעמת עמו לעיתים קרובות.

הדמויות והשחקנים
אודי שחר (ג'ינג'י) – עומר גורן
מושיק גורביץ – תמיר הבר
טל אלדר – אושרי כהן
דן אלדר – רן בכור
שגית פדר – שני עמיחי
יפעת רוזן – אהרונה תגר
דנה פישמן – תמר ברסטוביסקי
אמא של דנה פישמן – שירלי לאו
אבא של דנה פישמן – ישראל טרייסטמן
גדי, אבא של אודי – פיני מיטלמן
שרי, אמא של אודי – פביאנה מיוחס
יורם שחר – אסף זמיר
גילי שחר – יותם שטיינברג

הבדלים בין הסדרה לספרים 
בספר, דנה פישמן היא דתייה. לעומת זאת בסדרה דנה היא חילונית, וכמו כן בספר יש לדנה אח בשם יוסי ובסדרה היא בת יחידה.
בספר, החבורה גרה בשכונת תלפיות בירושלים. לעומת זאת, בסדרה החבורה גרה בשיכון ותיקים ברמת גן.
בספר, למושיק גורביץ יש מבטא רוסי, אולם בסדרה אין לו מבטא רוסי (למרות שידוע כי עלה מרוסיה).

קישורים חיצוניים 

ג'ינג'י
הערוץ הראשון: תוכניות וסדרות
סדרות טלוויזיה לילדים
סדרות נעורים ישראליות
סדרות טלוויזיה ישראליות שעלו לשידור בשנות ה-1990
ירושלים בתרבות ובאמנות
סדרות טלוויזיה המבוססות על ספרים
גלילה רון־פדר-עמית